اللغة الإنجليزية كتير صار مهم بالنسبة لكل شخص انه يكون قوي فيها، لأنها بتفتحله كتير طرق ومجالات، مشان هيك كلنا بنحاول نصير أحسن فيها، بس كيف ممكن نحقق هاد الإشي؟
البحث عن شريك لغوي
مفتاح إتقان أي لغة هو ممارستها، وكيف ممكن نمارسها وإحنا عايشين ببلد كل الناس بحكو فيه عربي؟ الجواب هو انه نلاقي شريك لغوي بحكي انجليزي، وهاد الاشي سهل بعمان لأنه في عدد كبير من الأجانب بيجو مشان يدرسو عربي فيها أو مشان يشتغلو، وممكن نوصللهم من خلال البحث عن المعاهد المتخصصة بتدريس العربي للأجانب وإخبارهم بإنك بتبحث عن شريك لغوي وهيك رح يسجلو اسمك ويحكو معك لما يتواصلو مع طلابهم، ولما يوافق أحد الطلاب بصير ممكن تطلع معاه عأساس ممارسة اللغة “العربية ” بالنسبة إله و”الانجليزية” لإلك”